**Zápisnica**

**zo 7.zasadnutia Obecného zastupiteľstva konaného dňa 20.10.2016 o 18:00 hod. na Obecnom úrade v Dolnom Kalníku**

**Prítomní**: podľa prezenčnej listiny

**Program:**

1. Záhájenie, prezentácia,

2. Zloženie sľubu poslanca Miloša Kmeťa

3. Schválenie programu OZ a určenie zapisovateľa a overovateľov zápisnice

4. Prerokovanie zmluvy o vzájomnej spolupráci: Obec Dolný Kalník – Anton Muller

5. Prerokovanie prác, úprav a opráv v roku 2017

6. Rôzne

7. Diskusia

8. Záver

**Bod 1**

Starostka obce zahájila zasadnutie obecného zastupiteľstva a privítala prítomných.

**Bod 2**

Starostka obce vyzvala pána Miloša Kmeťa , aby zložil sľub poslanca.

Pán Kmeť sľub poslanca slobodne a vážne zložil.

**Bod 3**

OZ jednohlasne schválilo program zasadnutia a ako zapisovateľa určilo Ing. Pavla Sedmáka ,

za overovateľov zápisnice určilo Ing. Ivanu Kostrábovú a RNDr. Tatianu Záhradníkovú

**Hlasovanie**: - prítomnosť - 5 poslanci – 100 %

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **22 /2016 zo dňa 20.10.2016**

* **schvaľuje** program OZ, zapisovateľa a overovateľov zápisnice

**Bod 4**

OZ preštudovalo články dohody o spolupráci a vznieslo pripomienky k jednotlivým bodom predloženej dohody a to:

3.2 a 3.3 Predmetom tejto dohody nie je záväzok pána Mullera vybudovať kanalizáciu, rovnako ako nie je definované financovanie predmetnej stavby

***OZ navrhuje: vyriešiť v dohode o vzájomnej spolupráci aj kanalizáciu tak, ako tomu bolo v pôvodnom návrhu spracovanom JUDr. Zajacom.***

3.4 Pôvodný návrh p. Mullera bol, financovať výstavbu komunikácie – spevnené plochy a všetko pod asfalt podľa projektovej dokumentácie, vrátane mostného telesa v plnej réžii p. Mullera a  asfalt 2x 5 cm v  pomere : 80%. obec a 20% p. Muller v dohode o spolupráci uvádza pomer 10% Muller a 90% obec. S týmto pomerom OZ nesúhlasí.

***OZ navrhuje: financovania 100% p. Muller – pod asfalt***

***financovania 100% obec – pokládky asfaltového povrchu 2 x 5 cm a trvalého dopravného značenia***

3.4 Pán Muller sľúbil predložiť cenovú ponuku spojenú s úpravou svahu. V čase prerokovania tejto dohody nebola CP  predložená, preto sa OZ nemôže vyjadriť v plnom rozsahu. S návrhom pomeru 50% : 50% OZ nesúhlasí, vzhľadom na to, že nie je z finančného pohľadu presne definovaný.

***OZ navrhuje: financovania 100% p. Muller - úprava svahu podľa odporúčaní pre realizáciu zo zväzku Statický výpočet, ktoré spracoval Ing. Jozef Vlček, PhD za dohľadu nad stavbou certifikovaným stavebným dozorom***

***OZ navrhuje: aby verejné osvetlenie bolo financované p. Mullerom.***

**Bod 5**

* Prioritou je posúdiť technický stav mosta v starej dedine a jeho následná oprava v zmysle posudku a odporúčaní statika.
* Odvodnenie okolia okolo OÚ
* Priestor pre umiestnenie nádob na odpad pre OÚ
* Dlažba okolo OÚ

**Bod 6**

* Pán Ruman odmieta zaplatiť dane vzhľadom na to, že mu bývala starostka sľúbila úľavy pri budovaní kanalizácie. OZ nesúhlasí s návrhom pána Rumana a odporúča starostke postupovať v zmysle zákona o miestnych daniach a poplatkoch.
* Elektronická schránka- starostka obce informovala poslancov OZ o povinnosti zriadiť elektronickú schránku. Zmluvu o pripojení k informačnému systému „Dátové centrum obcí a miest a budúcej spolupráci“ pošle elektronicky poslancom k nahliadnutiu.

**Bod 7**

Žiadne

**Bod 8**

Starostka obce poďakovala poslancom za účasť.

V Dolnom Kalníku dňa 20.10.2016

Zapísal: Ing. Pavol Sedmák

Overil: Ing. Ivana Kostrábová

 RNDr. Tatiana Záhradníková